**מהו תהליך נכון לקראת טיול?**

**מסר:** עלינו להבין כי תהליך ההכנה אצל חניכי צמי"ד הוא קריטי, אפילו יותר מאשר אצל שאר החניכים. יש לשים דגש על דברים שנראים לנו מובנים מאליהם, ולרדת לרזולוציות קטנות, קטנות.
מטרתנו היא לצמצם כמה שיותר את אי הוודאות, ולהעניק לחניכים שלנו תחושת בטחון. ביחידה נלמד כיצד לעשות זאת.

**מתודה 1: משחק תחרות**

 זמן :20 דקות, עזרים: כרטיסיות של השלבים כפי שמופיעים פה ורמזים

חפש את המטמון: נחלק את החניכים למספר קבוצות בהתאם לכמות שלהם, ונחביא

ברחבי השבט את הכרטיסיות הבאות:

הגדרת מטרות לטיול

חשיבה על מסלול ופעילויות על פי עקרונות העבודה

טיול הכנה

פעולות הכנה

אסיפת הורים

איסוף בעיות רפואיות ורגישויות מיוחדות

וידוא הרשמה

הקבוצה הראשונה שמוצאת את כל הכרטיסיות שלה ומסדרת אותן לפי הסדר הנכון (כפי שמופיע פה) מנצחת במשחק.

**מתודה 2: חשיבה משותפת ושיתוף:**

זמן: 20 דקות, נספחים: דף עבודה (נספח 1)

נתחלק לצוותי עבודה לפי מה שנכון לשבט- צוותי הדרכה או ערבוב בין כל בעלי התפקידים לקבוצות של חמישה.

נחלק לכל אחד דף עבודה אישי (נספח 1).

לאחר מכן ננהל דיון:

* מה נתנה לנו החשיבה על החניכים?
* למה זה חשוב לעצור ולהבין לעומק מי החניכים שלי ומה הם צריכים בזמן הזה בשנה?
* איזה דברים חשובים הבנתי שכדאי שאעשה לפני הטיול?
* איזה יישור קו כדאי שיקרה עם הצוות לקראת הטיול?

**מתודה 3: הסבר**

 20 דקות, עזרים: דפי ההכנה הנכונה (נספח 2)

עדיין בקבוצות קטנות, נחלק למשתתפים את דפי ההכנה הנכונה (נספח 2) ונעבור עליהם ביחד.

**נספח 1:**

**מטרות וציפיות שלי מטיול פסח:**

|  |  |  |  |
| --- | --- | --- | --- |
| שם החניך | איפה הוא נמצא היום? | איפה אני רוצה שהוא יהיה אחרי הטיול? | איך משתמשים בטיול כדי לגרום לזה לקרות? |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**מטרה/ ציפייה מהקבוצה:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מטרה/ ציפייה מעצמי:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

נספח 2:

**דפי ההכנה הנכונה**

**הכנה כללית:**

* מומלץ, ואף נדרש לקיים ביקורי בית / אסיפת הורים לקראת הטיול כדי להקל על ההרשמה ועל הטיול עצמו.
* יש לוודא כי החניכים מביאים בגדים להחלפה, גם כאשר הטיול הוא ליום אחד בלבד.
* יש לקיים אסיפת הורים או לדבר עם כל אחד מההורים ולהסביר לו את כל פרטי הטיול מבעוד מועד.
* בשיחות עם ההורים, חשוב לוודא אם המצב הרפואי של החניך מצריך לקחת תרופות מסוימות. על כל שינוי יש לעדכן את האישור הרפואי ואת מרכז השבט.
* יש לוודא האם החניך אלרגי למזון מסוים/ צמחוני/ אוכל רק דברים מסוימים.

**פעולות:**

* יש לבנות פעולות (2-3), אשר יכינו את הקבוצה לטיול (חניכי צמי"ד לא אוהבים הפתעות... דברים שלפעמים נראים לנו טריוויאליים כמו גלגול שק שינה וכו', עלולים להיות "מוקשים" אם לא נכין את עצמנו ואת החניכים לכך מבעוד מועד.
* בפעולת ההכנה, כדאי לערוך לחניכים מעין הדמיה של מאפייני הטיול השונים: סוג האוכל שיאכלו בטיול, חבישת כובע, גלגול שק שינה, בניית אוהל, שימוש בפנס, זהירות יתרה בהליכה במסלול ועוד. ניתן לערוך פעולת "מיני טיול" בשבט או בקרבתו, ולחשוף את החניכים עד כמה שניתן לחוויה העתידית.
* לפני הטיול, אפשר להראות לחניכים תמונות/סרט ווידאו מן המסלול בו יטיילו ובדרך זו ליצור היכרות מוקדמת שלהם עם המקום, על מנת להקל על הקושי שלהם בהתמודדות עם מצבים חדשים ולא מוכרים.
* מומלץ לתת לחניכים תפקידים למהלך הטיול, כמו אחראי שתייה, אחראי חבישת כובעים, אחראי שקט, אחראי צ'ופר, עוזר למדריך בעת העברת משחק וכו'. באופן זה יחושו החניכים חיבור לטיול ויפתחו ציפייה לקראתו.

**נקודות הדורשות התייחסות מיוחדת**

* הנסיעה – יש לוודא שמתוכננת עצירה ולהכין פעילות לזמן זה.
* הגעה לחניון – ווידוא התמצאות (שירותים, ג"ג, וכו') ומקום של הקבוצה אשר לא מרוחק מכולם אך גם לא מוצף בגירויים, משמרות מדריכים
* פעילות – התמקדות ב"יש", ווידוא השתתפות, בנק פעולות ומשחקים למניעת "זמן מת".
* לינה – ווידוא בעיות צפויות מראש עם ההורים, שיחות לפני הלילה, שיחת סיכום והסבר על היום שלמחרת, ווידוא התמקמות של כל חניך, תרופות במקרה הצורך.
* בוקר – ליווי בהתארגנות (השכמה, צחצוח שיניים, לבוש, שירותים, תרופות וכו'), שיחה על הלו"ז של היום, ווידוא אוכל, תרופות במקרה הצורך, קיפול הציוד.
* מסלול – פעילויות לאורך המסלול, ווידוא שתייה, הכנה לקראת נקודות בעייתיות, ליווי צמוד, עזרת הורים.
* ארוחות - ווידוא שכל החניכים אוכלים, ווידוא שהאוכל מתאים לחניכים.
* פרידה – ווידוא דרך חזרה הביתה, שיחת סיכום טיול – פידבקים, הודעה להורים,

**דגשים חשובים להדרכה ופעילות בטיול:**

* יש להתאים את תכני ההדרכה ע"פ עקרונות העבודה עם חניכי צמי"ד .
* חשבו מה יתרום לחניכים ומה הם יזכרו, תוך התחשבות בלקויות המחשבתיות של החניכים. כך, עם חניכים בעלי תפיסת זמן ומרחב לקויים עדיף להתמקד בהדרכות טבע ספציפיות ולא בסקירות היסטוריות או גיאוגרפיות.
* התמקדו במתודות המחזקות מיומנויות חברתיות, שתוף פעולה וכו'.
* במידה ויש פעילות שבטית או אטרקציה, יש לבדוק את התאמתם לקבוצה.
* לכלול עזרים חזותיים ומוחשיים להבהרת המשמעות.
* כדאי לנצל את הטיול לשילוב החניכים עם קבוצות רגילות: פעולות משותפות, בישול ארוחת ערב וכד'.
* לרבים מהחניכים קושי בתפיסת המרחב ובאוריינטציה, ולכן-

הסבר לגבי המיקום הגיאוגרפי בו מתבצעת הפעילות, צריך להיות תמציתי וברור, ולשלב מפה בה מסומן המקום ממנו יצאנו, המקום בו אני עכשו והדרך שעברנו.